**Martin Harnik** (s. 10. kesäkuuta 1987 Hampuri, Länsi-Saksa) on saksalais-itävaltalainen jalkapalloilija. Hän edustaa 2. Bundesliigassa pelaavaa Hamburger SV:tä lainalla pääsarjajoukkue Werder Bremenistä ja on pelipaikaltaan laitalinkki tai hyökkääjä.

Ura
---

Hampurissa syntyneellä Harnikilla on saksalainen äiti ja itävaltalainen isä ja hän aloitti jalkapallon hampurilaisessa SC Vier-und Marschlandenssa vuonna 1992. Aikaisin vuonna 2006 Harnik siirtyi Werder Bremenin kakkosjoukkueeseen, joka pelasi Saksan kolmanneksi korkeimmalla sarjatasolla Regionalligassa. Harnikilta jäi väliin lähes koko vuoden 2007 ensimmäinen osa välijalkojen luun murtumisen vuoksi. 

Kauden 2007–2008 alussa hänet nostettiin Werder Bremenin edustusjoukkueen mukaan Bundesliigaan. Hän teki seuran kanssa sopimuksen vuoteen 2010. Hän teki ammattilaisdebyyttinsä 20-vuotiaana elokuussa 2007 Mestarien liigan karsintaottelussa Dinamo Zagrebia vastaan. Harnik debytoi Bundesliigassa kymmenen päivää myöhemmin ottelussa 1. FC Nürnbergiä vastaan ja teki ottelussa Bremenin 1-0-voittomaalin oltuaan kentällä vain kahdeksan minuuttia. Elokuussa 2009 Harnik jätti seuransa Werden Bremenin vapaana agenttina ja hänet lainattiin kuusi päivää myöhemmin Fortuna Düsseldorfiin. Hän oli seuran paras maalintekijä 13 osumallaan 30 2. Bundesliigan pelissä muttei halunnut jäädä seuraan sopimuksensa päättyessä.

Heinäkuussa 2010 Harnik siirtyi VfB Stuttgartiin. Ensimmäisellä kaudellaan hän onnistui maalinteossa 32 pääsarjaottelussa 9 kertaa ja saavutti toisella kaudellaan Stuttgartissa läpimurtonsa tehden 17 maalia 34 ottelussa.

Maajoukkueura
-------------

Harnik olisi ollut edustuskelpoinen myös Saksan maajoukkueeseen, mutta pelasi Itävallan maajoukkueessa junioreista asti. Hän debytoi A-maajoukkueessa elokuussa 2007 Tšekkiä vastaan ja teki samassa ottelussa myös maalin. Hän kuului Itävallan joukkueeseen vuoden 2008 EM-kilpailuissa ja pelasi Itävallan kotikisoissa kaikissa alkulohkon otteluissa. Hän oli mukana myös vuoden 2016 EM-kilpailuissa.

Lähteet
-------

1. ↑  Martin Harnik kommt zu Fortuna Düsseldorf  30.8.2009. transfermarkt.de. Viitattu 7.6.2011. (saksaksi)
2. ↑  Martin Harnik verlässt die Fortuna  26.4.2010. Fortuna Düsseldorf.  Arkistoitu 29.4.2010. Viitattu 7.6.2011. (saksaksi)
3. ↑  VfB strengthen the squad  13.5.2010. VfB Stuttgart.  Arkistoitu 2.2.2014. Viitattu 7.6.2011.

Aiheesta muualla
----------------

* Martin Harnik transfermarkt.de-sivustolla (saksaksi)

* Kuvia tai muita tiedostoja aiheesta **Martin Harnik** Wikimedia Commonsissa

  

Itävallan joukkue – Jalkapallon EM-kilpailut 2008
1 Manninger |
2 Standfest |
3 Stranzl |
4 Pogatetz |
5 Fuchs |
6 Aufhauser |
7 Vastić |
8 Leitgeb |
9 Linz |
10 Ivanschitz |
11 Korkmaz |
12 Gercaliu |
13 Katzer |
14 Garics |
15 Prödl |
16 Patocka |
17 Hiden |
18 Kienast |
19 Säumel |
20 Harnik |
21 Macho |
22 Hoffer |
23 Özcan |
Valmentaja Hickersberger

Itävallan joukkue – Jalkapallon EM-kilpailut 2016
1 Almer |
2 Garics |
3 Dragović |
4 Hinteregger |
5 Fuchs |
6 Ilsanker |
7 Arnautović |
8 Alaba |
9 Okotie |
10 Junuzović |
11 Harnik |
12 Lindner |
13 Suttner |
14 Baumgartlinger |
15 Prödl |
16 Wimmer |
17 Klein |
18 Schöpf |
19 Hinterseer |
20 Sabitzer |
21 Janko |
22 Jantscher |
23 Özcan |
Valmentaja Koller